Alþjóðaleikar ungmenna í Reykjavík að hefjast Alþjóðaleikar ungmenna hefjast með glæsilegri opnunarhátíð á morgun fimmtudaginn 21. júní kl. 17.00 . Alþjóðaleikarnir verða þeir 41. í röðinni en þeir hafa verið haldnir árlega síðan 1968 , síðast í Bangkok . Leikarnir eru fjölmennasti alþjóðlegi íþróttaviðburður sem haldin hefur verið hér á landi og má búast við um 2000 erlendum gestum vegna þeirra . Um 300 íslensk börn víðsvegar af landinu og um 900 erlend munu keppa í hinum ýmsu íþróttum á leikunum , svo og fótbolta , sundi , frjálsum íþróttum , júdó , badminton svo eitthvað sé nefnt . Leikarnir fara að mestum hluta fram í Laugardal og eru áhorfendur velkomnir á alla þætti leikanna . Aðgangur er ókeypis . Leikarnir standa svo til 24. júní eða fram á sunnudag . Vinnuskóli Reykjavíkur hefur ákveðið að fella sumargleði sína inní Alþjóðaleikana en fyrir opnunarhátíðina á fimmtudaginn ætla 2500 nemendur vinnuskólans að bjóða þeim erlendu keppendum á leikunum á sumargleði Vinnuskólans sem haldin verður við gömlu þvottalaugarnar . Þetta er ný breytni í Alþjóðaleikunum og mun væntanlega hafa áhrif á næstu hátíðir sem er að skapa vináttutengsl milli ungmenna móttökulands og gesta .